Lliurament de diplomes del Programa de Foment a la Lectura
Es clourà el proper 28 de desembre, amb una excursió guiada pel Parc Natural de Sant Llorenç del Munt i l’Obac
Divendres, l’alcalde de Vacarisses, Antoni Masana, va lliurar els diplomes a les noves lectores i lectors de la Biblioteca El Castell. D’aquesta manera, es va posar fi a l’11ª edició del Programa de Foment a la Lectura, adreçat a infants de P5, 1r i 2n de primària, que, enguany, s’ha centrar en el Parc Natural de Sant Llorenç del Munt i l’Obac. A banda del diploma corresponent, tots els infants participants han rebut un exemplar de La Xara i el Pau i el drac de la cova, gentilesa de la llibreria de la Diputació de Barcelona.
El programa es clourà el proper 28 de desembre, amb una excursió guiada pel Parc Natural de Sant Llorenç del Munt i l’Obac. Oberta a tothom, permetrà conèixer els espais naturals que els petits lectors i lectores han anat descobrint a través dels seus cromos.